# Algusaastad

## 1.1 Vana- Piigaste algkool

Vana- Piigaste algkooli peetakse Saverna kooli emaks. See on tunnusjoon, mille poolest neid kahte kooli omavahel hästi seostada saab. Täpset aastat Vana- Piigaste kooli asutamisest teada pole, kuid oletuste põhjal võis see jääda umbes 1785 aastasse. Algkooli esimeseks õpetajaks teatakse olevat Kangro Davita, kes õpetas õpilasi omaenda kodus. Kuna tol ajal puudus eluks suurem osa tingimusi siis õppijate arv polnud suur- kõigest 28. Kuid mida aeg edasi, muutub nii koolimaja, kui ma õpilaste arv. Nimelt toimus 1808. aastal uue koolimaja ehitamine ning 1811. aastal, kui uueks õpetajaks oli saanud J. Köster ja 1818. aastal tööle tulnud J. Arrap oli õpilaste arv tõusnud koguni 40-ni. Sellegipoolest, et oli toimunud muutus õppijate arvus, käis korralikult koolis siiski vaid 2 õpilast. Aastates 1851-1852 toimusid koolitunnid Hallimäe talus. Sel ajal kui tunnid veel Hallimäel kestsid, ehitati lähedusse aga uus koolimaja. Õpilaste arv- 40. Aastal 1872, kui õpetajaks sai Gustav Muld oli õppekeeleks eesti keel ning sellele lisaks õpetati veel laulmist, arvuteadust, usuõpetust ja maateadust. 1887. aastal lisandus õppeainete hulka ka vene keel. Vana- Piigaste 4-klassiline kool oli õpilastele õpetavaks kohaks kahes kohas: Hallimäe talu ja Tamme koolimaja. Õpilaste arv oli selleks ajaks kahe koolipeale kokku 76. Mõned aastad hiljem, kui õpilaste arv vähenes viidi õppetöö üle Vana-Piigaste koolimajja. Suurem muutus toimus Vana- Piigaste koolis 1944. aastal, kui kool 7-klassiliseks muutus. Õppetöö Vana-Piigaste koolis lõpetati, kui 1955. aastal jõuti lõpule uue kooli, Saverna 8-klassilise kooli, ehitustöödega.

## 1.2 Saverna kool

Saverna kool avati 11. Jaanuaril 1956 aastal, mis ühtepuhku tähendab ka seda, et kool on kestnud juba peaaegu 57 aastat. Info põhiselt õppis Saverna koolis sel aastal 94 õpilast, kellest 40 moodustasid pioneerid. Algselt nimetati Savernas asuvat kooli Saverna 7-klassiliseks kooliks. Positiivseid tegurid selle kooli asutamisega on mitmeid. Ehitatud hoone oli õpilaste jaoks avaram ja valgem, samuti oli koolimaja võrreldes eelmiste väikekoolidega suurem, niisamuti ka klasside arv. Õpilased võisid arvestada võimalusega ööbida koolimajas, selle jaoks oli ehitatud magalad, mis asusid esialgselt koolimajas sees ( hiljem ehitati selleks eraldi hoone). Internaadi kasvatajaks oli määratud Leida Lina. Seoses koolimaja avamisega oli tegemist väga piduliku üritusega. Külalisteks olidki põhiliselt lapsevanemad, kaasaarvatud ka need, kelle lapsed veel koolis ei käinud. Osavõtjaid oli ka vallatöötajate hulgast.

# Saverna Keskkooliaeg

Saverna 7-klassiline kool muutus alates 1. septembrist 1956 aastast Saverna Keskkooliks. Seoses aga uue keskkooli avamisega, Savernast 11 kilomeetri kaugusel asuvas Kanepis, suutis Saverna keskkool eksisteerida vaid 1962 aastani. Keskkooli avamisega kaasnes ka uute õpilaste sissevool Saverna kooli. Palju tuli juurde neid, kes äsja lõpetanud seitsmeklassilise kooli. Koolidirektor Arnold Mõrd õnnitles uuel õppaastal koguni 35 kaheksanda klassi õpilast. Kuna õpilaste arv oli kasvanud märgatavalt, esines probleem nende majutamisega, mis lahenes aga üllataval kombel kiiresti. Nimelt laienesid internaadiruumid, mis õpilaste jaoks oli tehtud võimalikult mugavad ja hubased. Saverna keskkool loodi eesmärgil anda õpilastele nende tulevikuameti jaoks sobivaid teadmisi, näiteks mehhanisaatori-, loomakasvataja- või mõne muu elukutse haridus. See tähendab ka ühtlasi seda, et noortele avanes suurem võimalus alustada peale keskkooli lõpetamist iseseisvat elu, minna tööle.

## Õpilaste töö koolis

### Huvitegevus

Õpilaste aktiivsus oli meeltmööda nii õpetajatele, kui ka lapsevanematele. Noored sisustasid oma vaba aega erinevates ringides käies. Kool pakkus õpilastele nii mõndagi huvitavat- näiteringid, laulmine, tantsimine, erinevad spordiringid. Eriti suure au sees oli tütarlaste jaoks käsitööringid. Spordiringides oli tähtsal kohal just suusasport õpetaja Sulev Hundi juhendamisel. Saverna kooli õpilasi võis pidada selle ala maakonna parimateks. Käidi erinevatel võistlustel ja saavutati ka suurepäraseid tulemusi. Õpilaste jaoks oli välja mõeldud ka erinevad abistamisringid- vene keele ringid, mida juhendas õpetaja Veera Kurelauk, koduloo- ja kirjanduse ringid. Nende ringidega täiendasid õpilased pidevalt oma teadmisi ja seetõttu võis näha ka paremaid tulemusi õppetöös. Üheks edukalt töötavaks ringiks osutus ka tehnikaring, suuremas osas olid huvitundjad siiski poisid. Ringis tehti puu- ja rauatööd. Meisterdati uusi toole, erinevaid kriidikarpe. Samuti remonditi tööriistu ja ehitati koolimajja kapid. Internaadis ehitati üles isegi riidenagi. Õpetati noortele remontimist ja uuriti ka traktorit. Ring andis õpilastele meeldiva kogemuse ja uued oskused.

Huvitegevuse alla saab kirja panna ka erinevad ekskursioonid ja matkad. Ekskursioonidel käidi peamiselt lahtiste veoautodega. Ringkäike korraldati sel ajal siiski suviti. Tänapäeval on seevastu kombeks seda teha rohkem kooliajast. Matkamas eelistas enamus käia jalgsi, kuid siiski leidus ka jalgratastega matkajaid. Üheks huvipakkuvaks noorte jaoks osutus matk Janokjärve äärde. Tehti ka vahepeatusi, kus tutvuti lähemalt teepeale jäänud mitmekülgse looduse ja kohtuti Jaan Veskimäega, kes teadis matkalistele rääkida nii mõndagi Janokjärve kohta. Sihtpunkti jõudes korraldati õpilastele nii mõndagi huvitavat: käidi kalal, sõideti paadiga, viidi läbi botaanilisi vaatlusi jne.

Huvitegevus ei lõppe veel sugugi eelnevalt mainitud asjadega. Saverna kool pakkus õpilastele veel nii mõndagi huvitavat, korraldati „Huvitavaid õhtuid“, „Kirjandusõhtuid“, „Heategevusõhtuid“. Üheks „Huvitavaks õhtuks“ oli keemikute-naturalistide õhtu. Õpilastele näidati ja tehti erinevaid keemilisi katseid. Samuti korraldati viktoriine bioloogia alal. Erinevate kirjandusõhtute teemadeks on olnud näiteks „Eduard Vilde elu ja looming“, „A. H. Tammsaare looming“ ja „Rudolf Sirge looming“. Õpilaste aktiivsus Saverna keskkooliajal oli märkimisväärne. Võrreldes tänapäevaga on õpilaste osavõtt huvitegevusest kahanenud.

### Õppetöö

#### Vene keele õpetamise tähtsus

#### Saverna Keskkooliajal õpilasi eluks ette ei valmistatud, teemaks oli hoopis laste kasvatamise tähtsus sotsialistlikus ühiskonnas. Tänapäevaga võrreldes vaikiti maha suured teemad, nagu näiteks seks ja armastus. Koolis oli tähtis õppida ja viia ellu partei ideid. Suurt rõhku taheti panna just vene keele õpetamisele, sest õpilaste tase sellel õppeainel oli küllaltki madal. Vene keele tunnid algasid õpilastel sel aja juba alates teistest klassist. Kuna õppematerjalid olid võetud Vene NFSV programmist, siis nõudis õpilastele nendest materjalidest arusaamine suurt pingutust. Põhiliseks teguriks, miks laste vene keele tase madal oli, oli õpetajate vähene õpetamiskogemus ja eesti keele oskus. Samuti oli madal ka 7-aastasest koolist Saverna keskkooli tulnute õpilaste vene keele tase, kuna koolides valitses vähenõudlikkus lõpetajate suhtes. Õpilaste õppeedukuse parandamiseks otsustatigi muuta õpetajate vaheline koostöö aktiivsemaks ja paremaks. Eriti suur koostöö pidi olema just vene keele ja eesti keele õpetajate vahel. Vene keele tunnid kavatseti muuta õpilastele huvitavamaks ja arusaadavamaks. Arendama hakati rohkem praktilisi oskusi, vähem aga reeglite pähetuupimist. Paremateks õpitulemusteks otsustati panna õpilased oma tehtud vigu analüüsima ja seda kõike muidugi vene keeles. On juba ammu teadagi tõsiasi, et iga inimene õpib läbi kogemuste.

#### Tulemusi vene keele õppimises

## Õpilaste arv

Selle diagrammi eesmärgiks on kokku võtta Saverna keskkoolis õppinud õpilaste arv aastatel 1956-1962. Diagrammil on näha terves Saverna keskkoolis õppinud õpilaste arv õppeaastate järgi. Õppeaastal 1956/57 õppis Saverna keskkoolis 143 õpilast, järgneval kahel õppeaastal, 1957/58 ja 1958/59, oli õppijaid võrdselt 195. Alates õppeaastast 1959/60 hakkas õpilaste arv Saverna keskkoolis langema. Õppeaastal 1959/60 õppis Saverna keskkoolis 182 õpilast, 1960/61 oli õpilasi 166 ja õppeaastaks 1961/62 oli õppijate arv vähenenud koguni 30 võrra, mis tähendab, et õpilaste arv oli langenud 136 peale. Kuid miks toimus selline järsk õpilaste langus Saverna keskkoolis? Põhjuseks oli naabervallas avatud aastal uus keskkool- Kanepi keskkool. Õpilased, kelle jaoks asus Saverna keskkool nende kodukohast liiga kaugel, otsustasid oma õpinguid jätkata oma elukohale lähemal asuvas koolis. See ongi peamine põhjus, miks õpilaste arv Saverna keskkoolis vähenema hakkas.

Teise diagrammi abil tegin ma ülevaate Saverna keskkooli lõpetanud õpilaste arvust. Diagrammil on näha, et aastal 1960 oli kooli lõpetanute arv 16, klassijuhatajaks pedagoog Tiina Idla. Järgneval aastal, 1961, oli õpilasi kolme võrra rohkem ehk 19, klassijuhatajaks pedagoog Theodor Kraav, peale seda toimus lõpetanute hulgas suur langus. Nimelt oli viimasel keskkooli aastal lõpetanuid kõigest 9, klassijuhatajaks pedagoog Juta Leesik. Põhjus, miks see nii oli, on eelnevalt ka välja toodud.

Uurimuse kohaselt oli lõpetanuid Saverna keskkooli ajal ka teistes klassides, õpilased, kes olid otsustanud oma keskkooli õpinguid jätkata teises koolis. Sellest tulenes ka õpilaste vähenemine alates aastast 1960. Nimelt lõpetas 1960. aastal Saverna 7-klassilise kooli 12 õpilast, klassijuhatajaks pedagoog Endla Laanemaa. 1961. aastal oli 7-klassilise kooli lõpetajaid 14, klassijuhataks pedagoog Pilvi Kristov. Viimasel keskkooli aastal lõpetas 5 õpilast, klassijuhatajaks Pilvi Kristov, Saverna 8-klassilise kooli.